**GRADSKO VIJEĆE**

**GRADA NOVIGRADA - CITTANOVA**

**TEMA: Odluka o dodjeli javnih priznanja Grada Novigrada-Cittanova za 2024. godinu**

KLASA: 061-02/24-01/01

URBROJ: 2163-5-01-24-09

Novigrad, 12. srpnja 2024.

Pripremila:

Sania Deković, dipl.iur

.

 Gradonačelnik

 Anteo Milos

 **PRIJEDLOG**

Na temelju članka 9. Odluke o sadržaju, obliku i postupku dodjele javnih priznanja Grada Novigrada-Cittanova (“Službene novine Grada Novigrada-Cittanova”, broj 3/22) i članka 101. Statuta Grada Novigrada-Cittanova (''Službene novine Grada Novigrada-Cittanova“ broj 5/09, 3/13, 2/14, 2/17, 1/18, 1/21, 6/21, 7/21-pročišćeni tekst i 3/22), Gradsko vijeće Grada Novigrada-Cittanova na sjednici održanoj dana \_\_\_\_\_\_\_\_kolovoza 2024. godine donosi

**ODLUKU O DODJELI JAVNOG PRIZNANJA GRADA NOVIGRADA-CITTANOVA**

Mauricijev ciborij dodjeljuje se

**SERGIO STOJNIĆ**

za društveni i gospodarski razvitak Grada Novigrada-Cittanova

KLASA: 061-02/24-01/01

URBROJ: 2163-5-02-24-

U Novigradu-Cittanova, \_\_\_\_\_\_\_\_\_\_\_2024.

GRADSKO VIJEĆE GRADA NOVIGRADA-CITTANOVA

PREDSJEDNICA GRADSKOG VIJEĆA

Dijana Lipovac Matić

**OBRAZLOŽENJE**

Gosp. Sergio rođen je 6. 11.1952. u Vabrigi, u ribarskoj obitelji. Godine 1954. godine seli se s obitelji u Novigrad, a 1959. ostaje bez oca koji nestaje u moru. Osnovnu školu pohađa u Novigradu, a nakon toga završava srednji industrijsku školu u Izoli, a potom glazbenu ''I.M.Ronjgov'' u Puli. Neko se vrijeme profesionalno bavi kao izvođač glazbe, a od 1984. do 1988. radi kao voditelj Doma kulture u Novigradu.

Godine 1992. odaziva se pozivu IDS-a i ulazi u listu za Skupštinu Mjesne zajednice Novigrad na prvim višestranačkim izborima. Krajem 1992. nositelj je liste IDS-a za izbore za Vijeće Općine Novigrad.

Dana 1.4. 1993. Izabran za prvog načelnika Općine Novigrad.

Obzirom Novigrad 1994. godine dobiva status grada, gdin Stojnić do 2001. obnaša funkciju gradonačelnika.

Gdin Stojnić je pokretač aktivnosti za dobivanje koncesije za luku nautičkog turizma - marinu Novigrad, a 1995. gradsko poduzeće Civitas Nova d.o.o. dobija koncesiju za marinu.

Godine 2001. imenovan je ravnateljem Lučke uprave Umag-Novigrad, gdje ostaje do umirovljenja.

Zaslužan je zajedno s mladim dečkima za formiranje DVD-a Novigrad, koji i danas aktivno radi i služi zajednici.

**Tekst sastavila:** Dijana Lipovac Matić

 **PRIJEDLOG**

Na temelju članka 9. Odluke o sadržaju, obliku i postupku dodjele javnih priznanja Grada Novigrada-Cittanova (“Službene novine Grada Novigrada-Cittanova”, broj 3/22) i članka 101. Statuta Grada Novigrada-Cittanova (''Službene novine Grada Novigrada-Cittanova“ broj 5/09, 3/13, 2/14, 2/17, 1/18, 1/21, 6/21, 7/21-pročišćeni tekst i 3/22), Gradsko vijeće Grada Novigrada-Cittanova na sjednici održanoj dana \_\_\_\_\_\_\_\_kolovoza 2024. godine donosi

**ODLUKU O DODJELI JAVNOG PRIZNANJA GRADA NOVIGRADA-CITTANOVA**

Grb Grada Novigrada-Cittanova dodjeljuje se

**DAVORKA PARMAČ**

za višegodišnje nesebično djelovanje na unapređenju obrazovanja, društva i kulture

 te za poticanje građanskog aktivizma

KLASA: 061-01/24-01/01

URBROJ: 2163-5-02-24-

U Novigradu-Cittanova, \_\_\_\_\_\_\_\_\_\_\_2024.

GRADSKO VIJEĆE GRADA NOVIGRADA-CITTANOVA

PREDSJEDNICA GRADSKOG VIJEĆA

Dijana Lipovac Matić

**OBRAZLOŽENJE**

Gospođa Davorka Parmač našim sugrađanima najpoznatija je kao dugogodišnja ravnateljica Osnovne škole Rivarela Novigrad-Cittanova, a tu dužnost obnašala je punih 26 godina. Iako je ta činjenica sama po sebi impresivna, postignuća i utjecaj na zajednicu gđe Parmač sežu i puno dalje, a ogledaju se, između ostalog, u njenom humanitarnom i kreativnom radu.

Gospođa Davorka u školu je, prema vlastitim riječima, došla „privremeno“ te na kraju ostala do mirovine. Rad je otpočela na poziciji pedagoginje, gdje se zadržava nekoliko godina, a na mjesto ravnateljice stupa u srpnju 1996. godine. Za vrijeme svog rada u školi imenovana je, Odlukom ravnatelja Agencije za odgoj i obrazovanje, gospodina Vinka Filipovića, Voditeljicom županijskog stručnog vijeća za ravnatelje Istarske županije (2008., 2010., 2012., 2014.), a 2014. kao Voditeljica županijskog stručnog vijeća za ravnatelje obnaša i funkciju mentora novoimenovanim ravnateljima u prvoj godini prvog mandata u Istarskoj županiji. Godine 2015. u travnju mjesecu svi su voditelji županijskih stručnih vijeća, pa tako i gospođa Davorka, uključeni u rad cjelovite kurikularne reforme na način diseminacije reforme po fazama, na svojim županijskim stručnim vijećima, nakon instrukcija od Ekspertne skupine.

Tijekom svog rada redovito sudjeluje gotovo na svim stručnim aktivima i seminarima, a tijekom godina dobila je i razne nagrade i priznanja:

-Godine 1987. dobila je Priznanje Društva „Naša djeca“ za doprinos u radu s djecom na Bujštini.

-Godine 1991. Priznanje Zavoda u Rijeci za organizaciju i rad u Školi stvaralaštva „Novigradsko proljeće“.

-Godine 1997. Povelju od Ministarstva prosvjete i športa RH za rad u Školi dječjeg stvaralaštva „Novigradsko proljeće“.

-Godine 2000. Odlikovana je REDOM DANICE HRVATSKE S LIKOM ANTUNA RADIĆA, Odlukom predsjednika republike, Stjepana Mesića.

-Godine 2009. na dan Grada Novigrada, Gradsko vijeće Grada Novigrada dodijelilo je Školi stvaralaštva “Novigradsko proljeće“ za 20 godina rada, NAGRADU ZA ŽIVOTNO DJELO.

-Godine 2010. Priznanje Grada Rijeke za dugogodišnju suradnju i rad u Školi stvaralaštva „Novigradsko proljeće“.

Cijeli svoj radni vijek gđa Davorka je posvetila djeci i obrazovanju. Profesionalni rad s djecom obilježilo je i dugogodišnje organiziranje Škole stvaralaštva „Novigradsko proljeće“, škole za darovitu djecu iz cijele Hrvatske koja već više od 30 godina u Novigradu okuplja kreativne učenike i učitelje. Cijeli niz godina bila je tajnica Škole stvaralaštva i kao članica Državnog povjerenstva, Organizacijskog i Programskog odbora sudjelovala je u svim segmentima rada „Novigradskog proljeća“. S odlaskom u mirovinu, njezin angažman nije završio već je nastavila surađivati s timom kao vanjska suradnica.

Osim odgoja i obrazovanja, gospođa Davorka se iskazala i u humanitarnom radu kao ponosna članica novigradske podružnice Lionsa, svjetske humanitarne organizacije koja je u Novigradu osnovana 2004. godine, gdje je tri puta imenovana za predsjednicu. Do sada su organizirali čitav niz humanitarnih akcija, a svojim dobrovoljnim služenjem zajednici pomažu onima kojima je pomoć neophodna, prvenstveno na području Bujštine.

Imajući u vidu njezino konstantno i nesebično djelovanje na unaprjeđenju obrazovanja, društvene i kulturne klime te poticanju građanskog aktivizma, smatramo kako je gospođa Davorka Parmač kao naša istaknuta sugrađanka zavrijedila nagradu Grb Grada Novigrada-Cittanova.

**Tekst sastavila**: Iva Olujić

 **PRIJEDLOG**

Na temelju članka 9. Odluke o sadržaju, obliku i postupku dodjele javnih priznanja Grada Novigrada-Cittanova (“Službene novine Grada Novigrada-Cittanova”, broj 3/22) i članka 101. Statuta Grada Novigrada-Cittanova (''Službene novine Grada Novigrada-Cittanova“ broj 5/09, 3/13, 2/14, 2/17, 1/18, 1/21, 6/21, 7/21-pročišćeni tekst i 3/22), Gradsko vijeće Grada Novigrada-Cittanova na sjednici održanoj dana \_\_\_\_\_\_\_\_kolovoza 2024. godine donosi

**ODLUKU O DODJELI JAVNOG PRIZNANJA GRADA NOVIGRADA-CITTANOVA**

Grb Grada Novigrada-Cittanova dodjeljuje se

**VILSON KOLGJERAJ**

za izniman rad u gospodarstvu i humanitarni rad

KLASA: 061-02/24-01/01

URBROJ: 2163-5-02-24-

U Novigradu-Cittanova, \_\_\_\_\_\_\_\_\_\_\_2024.

GRADSKO VIJEĆE GRADA NOVIGRADA-CITTANOVA

PREDSJEDNICA GRADSKOG VIJEĆA

Dijana Lipovac Matić

**OBRAZLOŽENJE**

Gospodin Vilson rođen je 30.10.1972 god . Ponosni je otac dvoje djece, Stelle i Samuela.

Pekarstvo u njihovoj obitelji je tradicija, koju njeguju već tri generacije – djed, otac gosp.Vilson i braća.

Prvu pekaru otvorili su 1999. godine u Novigradu, što znači da ove godine obilježavaju 25 godina uspješnog rada.

U svim tim godinama rada i iskustva otvaraju 3 prodajna punkta, što u Novigradu, što u Maredi, a trenutno zapošljavaju od 15 do 20 radnika.

Osim zbog njegove predanosti poslu moramo posebno pohvaliti ovog gospodina koji je uvijek na raspolaganju i koji nikad nije odbio donirati svoje proizvode za razne aktivnosti naših udruga, klubova, za razne manifestacije i radne akcije.

Neka on i njegova obitelj budu primjer ostalim poslodavcima, obrtnicima i mlađim generacijama po predanosti radu i za veliko srce.

Sukladno navedenom, molimo da uzmete u obzir gore navedene informacije te podržite naš prijedlog za dodjelu Grba Grada Novigrada Cittanova gospodinu Vilsonu Kolgjreraju za izniman rad u gospodarstvu i humanitarnom duhu.

**Tekst sastavila**: Ilari Miani Dežić

 **PRIJEDLOG**

Na temelju članka 9. Odluke o sadržaju, obliku i postupku dodjele javnih priznanja Grada Novigrada-Cittanova (“Službene novine Grada Novigrada-Cittanova”, broj 3/22) i članka 101. Statuta Grada Novigrada-Cittanova (''Službene novine Grada Novigrada-Cittanova“ broj 5/09, 3/13, 2/14, 2/17, 1/18, 1/21, 6/21, 7/21-pročišćeni tekst i 3/22), Gradsko vijeće Grada Novigrada-Cittanova na sjednici održanoj dana \_\_\_\_\_\_\_\_kolovoza 2024. godine donosi

**ODLUKU O DODJELI JAVNOG PRIZNANJA GRADA NOVIGRADA-CITTANOVA**

Grb Grada Novigrada-Cittanova dodjeljuje se

**GIUSEPPINA GASPARINI ''GIANNA''**

za doprinos gospodarskom životu Novigrada te pozitivan utjecaj na zajednicu

KLASA: 061-02/24-01/01

URBROJ: 2163-5-02-24-

U Novigradu-Cittanova, \_\_\_\_\_\_\_\_\_\_\_2024.

GRADSKO VIJEĆE GRADA NOVIGRADA-CITTANOVA

PREDSJEDNICA GRADSKOG VIJEĆA

Dijana Lipovac Matić

**OBRAZLOŽENJE**

Gospođa Giuseppina Gasparini, svima poznata kao ''Gianna s tržnice'', rođena je u Žudetićima kraj Vižinade 20.8.1934. godine.

Kao dvadesetogodišnjakinja u potrazi za poslom dolazi u Novigrad i zapošljava se u Trikotaži V. Gorjan. Veliki dio radnog vijeka provodi u tvornici, a nakon 30 godina odlazi u mirovinu. Ali gđa Gianna, duhom uvijek mlada, ne prestaje raditi. Već 1984. počinje s radom na tržnici, a taj rad, nakon 40 godina, još uvijek traje!

Rijetki su bili dani kad bi je ukućani uspjeli nagovoriti na izostanak s tržnice. Njezino nasmijano lice poznato je kako sugrađanima, tako i turistima. Sunce ili kiša, bura ili mraz, gđa Gianna uvijek je prisutna, šireći vedrinu mikrokozmosom novigradske tržnice te pretvarajući kupnju u ugodno, prijateljsko čavrljanje.

Mama, nona i bisnonna Gianna ove godine slavi svoj 90. rođendan, a njezin duh, volja i ljubav prema svom gradu mogu poslužiti kao primjer i mnogo mlađima od nje. Takvi su ljudi rijetki i zaslužuju naše poštovanje i priznanje, zbog čega i predlažemo gospođu Giuseppinu Gasparini za Grb Grada Novigrada Cittanova.

**Tekst sastavila:** Orijeta Vrcelj

 **PRIJEDLOG**

Na temelju članka 9. Odluke o sadržaju, obliku i postupku dodjele javnih priznanja Grada Novigrada-Cittanova (“Službene novine Grada Novigrada-Cittanova”, broj 3/22) i članka 101. Statuta Grada Novigrada-Cittanova (''Službene novine Grada Novigrada-Cittanova“ broj 5/09, 3/13, 2/14, 2/17, 1/18, 1/21, 6/21, 7/21-pročišćeni tekst i 3/22), Gradsko vijeće Grada Novigrada-Cittanova na sjednici održanoj dana \_\_\_\_\_\_\_\_kolovoza 2024. godine donosi

**ODLUKU O DODJELI JAVNOG PRIZNANJA GRADA NOVIGRADA-CITTANOVA**

Plaketa Grada Novigrada-Cittanova dodjeljuje se

**KONOBA NINO-BUŽINIJA**

za višegodišnji doprinos i postignuća u području gospodarstva

KLASA: 061-02/24-01/01

URBROJ: 2163-5-02-24-

U Novigradu-Cittanova, \_\_\_\_\_\_\_\_\_\_\_2024.

GRADSKO VIJEĆE GRADA NOVIGRADA-CITTANOVA

PREDSJEDNICA GRADSKOG VIJEĆA

Dijana Lipovac Matić

**OBRAZLOŽENJE**

Konoba Nino u Bužiniji već 75 godina uspješno otvara svoja vrata svima koji su željni domaće i lokalne hrane u ugodnom ambijentu. Davne 1949. pranono Augusto započinje s gostionicom u kući u kojoj je nekada živjela Irma Benčić, a potom postala i osnovna škola. Obiteljska tradicija se nastavlja s njegovim sinom Brunom i suprugom Milkom koji nastavljaju istim smjerom. Mlađa generacija preuzima restoran 1981., a zadnja generacija, naš Bruno, preuzima djelatnost 2006. godine.

Svo ovo vrijeme obitelj Beaković međusobno surađuje, pomaže si i neovisno o razlici u generaciji jedni su drugima podrška u novim vizijama gastronomske ponude. Pokazalo se da je upravo to dobitna kombinacija jer je Konoba Nino postala nezaobilazna konoba za godišnjice mature, krštenja, krizme pa čak i vjenčanja. Punkt u kojem se „slučajno“ svi sretnu i druže.

Treba pohvaliti ove ugostitelje i zato jer su uvijek prisutni i na raspolaganju na svakom događanju gastronomske ponude u organizaciji TZ-a Novigrad.

Obzirom na gore navedeno predlažemo da se Obitelji Beaković, točnije ugostiteljskom obrtu ''Kod Nina'' dodjeli Plaketa Grada Novigrada za višegodišnji doprinos i postignuća iz područja gospodarstva.

**Tekst sastavio**: Anton Ukaj

 **PRIJEDLOG**

Na temelju članka 9. Odluke o sadržaju, obliku i postupku dodjele javnih priznanja Grada Novigrada-Cittanova (“Službene novine Grada Novigrada-Cittanova”, broj 3/22) i članka 101. Statuta Grada Novigrada-Cittanova (''Službene novine Grada Novigrada-Cittanova“ broj 5/09, 3/13, 2/14, 2/17, 1/18, 1/21, 6/21, 7/21-pročišćeni tekst i 3/22), Gradsko vijeće Grada Novigrada-Cittanova na sjednici održanoj dana \_\_\_\_\_\_\_\_kolovoza 2024. godine donosi

**ODLUKU O DODJELI JAVNOG PRIZNANJA GRADA NOVIGRADA-CITTANOVA**

Plaketa Grada Novigrada-Cittanova dodjeljuje se

**MARKET CAPPELLARI**

**obrt**

**vl. MAURO CAPPELLARI**

za višegodišnje uspješno obrtničko djelovanje

KLASA: 061-02/24-01/01

URBROJ: 2163-5-02-24-

U Novigradu-Cittanova, \_\_\_\_\_\_\_\_\_\_\_2024.

GRADSKO VIJEĆE GRADA NOVIGRADA-CITTANOVA

PREDSJEDNICA GRADSKOG VIJEĆA

Dijana Lipovac Matić

 **OBRALOŽENJE**

Jedan od onih članova Udruženja obrtnika Bujštine koji nastavlja tradiciju obiteljskog obrtništva je i Mauro Cappellari, rođen 5. siječnja 1957. godine u Umagu, a odrastao u Novigradu gdje i danas živi. Nakon završene Srednje Škole učenika u privredi u Puli, izabrao je zanimanje mesar kao i otac mu Dario koji je bio prvi novigradski mesar. Stariji dobro znaju mjesto gdje se nalazi njihova mesnica još od 1965. godine, odnosno - Market Cappellari, u nekadašnjoj ulici Candido Travagin, a danas Murve 4. Ustvari riječ je o kući koju je izgradio Maurov otac Dario Cappellari. Prije nego je otvorio obrt, Mauro je već od početka srednje škole, 1971. pomagao ocu u poslu i stjecao iskustvo, da bi i po svršetku školovanja nastavio raditi u svom životnom pozivu. Posla je bilo sve više zbog čega je Mauro imao i dva djelatnika s kojima se trudio ispuniti očekivanja svojih sugrađana. Činio je to u proteklih 31 godinu od kako vodi obrt, a prvenstveno to znači da svojim klijentima nudi meso domaćih proizvođača, odnosno uzgajivača stočnog fonda čije se meso najviše traži, a s jednim surađuje već punih 26 godina. U mesnici – MARKETU CAPPELLARI se mogu kupiti i drugi prehrambeni proizvodi za domaćinstvo.

Gospodin Mauro voli svoj posao, jer svakim danom je u kontaktu sa sugrađanima. Stekao je i mnoga poznanstva i prijateljstva sa stalnim posjetiteljima, odnosno gostima Novigrada iz Slovenije, Italije, Njemačke i drugih zemalja. Posebno ga veseli kada na licima svojih klijenata vidi zadovoljstvo - do čega osobito drži. U toj priči je i njegova supruga koja mu pomaže u poslu. Raduje ga činjenica da se oni koji jednom, odnosno prvi put svrate u kupovinu kod njega ponovno vraćaju i hvale kvalitetu kupljenoga mesa. Smatra to velikim priznanjem, jer u 47 radnih godina uvijek mu je kupac bio u prvom planu. Naslijedio je to od oca Daria, a isto će nastojati prenijeti i na onoga tko će ga zamijeniti u ovom poslu. Kaže Mauro da je jako teško pronaći mladog mesara kako bi na njega prenio svoje bogato iskustvo. To mu je velika želja, a sve kako bi njegovi sugrađani i u narednom razdoblju svraćali po ono što im nudi renomirana mesnica, na što su se mještani grada Novigrada i njihovi posjetitelji naviknuli tijekom zadnjih šest desetljeća. Treba istaknuti da je duže razdoblje, do ljeta 2022. godine Mauro jedini imao mesnicu u Novigradu, te da se do stupanja na snagu Pravilnika o veterinarsko-zdravstvenim uvjetima za stavljanje mesa od kopitara u promet, u srpnju 2005. godine, jedino kod Maura moglo nabaviti cijenjeno – traženo konjsko meso.

Mauro ističe da su dnevne novine „24 sata“ 2015. godine objavile *Listu 50 najboljih mesara u Republici Hrvatskoj*, među kojima je i Mauro – jedan od 5 mesara iz Istre. To samo pokazuje da je uistinu Mauro Cappellari cijenjen obrtnik-mesar u Lijepoj našoj. Jednako tako svi Maurovi klijenti potvrđuju kvalitetu njegovog asortimana kojega nudi prvenstveno svojim sugrađanima i kupcima s područja Bujštine, a i onim inozemnim.

Svaki slobodni trenutak Mauro s obitelji provodi u masliniku u kojemu je oko 800 stabala s kojih na kraju ubire plodove. U konačnici ih kao ulje posredstvom svog OPG-a nudi svima koji rado konzumiraju taj medikament prirode s istarskog podneblja.

Sukladno navedenom, predlaže se da se ranije navedenom obrtniku dodjeli priznanje: ***Plaketa Grada Novigrada-Cittanova*** za uspješno djelovanje na području Grada Novigrada-Cittanova kroz dugi niz godina.

**Tekst sastavili**: Udruženje obrtnika Bujštine-Umag (Merim Šabanović-predsjednik)